ডেনিস স্মিথ (ইংরেজ ক্রিকেটার)
ডেনিস স্মিথ (ইংরেজি: Denis Smith; জন্ম: ২৪ জানুয়ারি, ১৯০৭ - মৃত্যু: ১২ সেপ্টেম্বর, ১৯৭৯) ডার্বিশায়ারের সমারকটস এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। মাঝে-মধ্যে উইকেট-রক্ষকেরও দায়িত্ব পালন করতেন। এছাড়াও, ডানহাতে মিডিয়াম বোলিং করতেন তিনি।